კუნძულების ზღვა
კუნძულების ზღვა (ლათ. Mare Insularum) — მთვარის ზღვა, რომელიც მდებარეობს მთვარის ხილულ მხარეს, წვიმების ზღვის სამხრეთით. მის აღმოსავლეთით მდებარეობს კრატერი კოპერნიკი, დასავლეთით — კრატერი კეპლერი. ზღვის აუზი ჩამოყალიბდა ადრე იმბრიულ პერიოდში და დატბორა ლავით გვიან იმბრიულ პერიოდში. ობიექტის სელენოგრაფიული კოორდინატებია 7°30′N 30°54′W﻿ / ﻿7.5° ჩ. გ. 30.9° დ. გ.﻿ / 7.5; -30.9, დიამეტრი 511.93 კმ. 1976 წელს კუნძულების ზღვის სახელწოდება დამტკიცებულ იქნა საერთაშორისო ასტრონომიული კავშირის მიერ.